Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 12. stavka 1. točke 3. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23) te članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na 33. sjednici održanoj dana 23. prosinca 2024. godine, donosi

**ODLUKU**

**davanju na korištenje i upravljanje dograđenog dijela zgrade dječjeg vrtića Škrinjica**

Članak 1.

Općina Vidovec vlasnik je građevine dječjeg vrtića izgrađene na katastarskoj čestici broj 69/9 upisane u z.k.ul. 3782 Vidovec, a koja građevina je Odlukom o davanju na korištenje i upravljanje zgrade dječjeg vrtića u Vidovcu („Službeni vjesnik Varaždinske županije“ broj 03/21), dodijeljena na korištenje i upravljanje ustanovi Dječjem vrtiću Škrinjica sa sjedištem u Vidovcu, Ulica Vladimira Nazora 11, OIB: 24880230716.

Članak 2.

Ovom Odlukom daje se na korištenje i upravljanje dograđeni dio zgrade dječjeg vrtića Škrinjica na lokaciji kako je navedeno u članku 1. ove Odluke, dograđene površine 254,97 m², a koji se sastoji od jednog boravka za djecu od 3-6 godina s garderobom i sanitarijama te natkrivene i nenatkrivene terase, jednog boravka za jasličnu grupu (za djecu 1-3 godine starosti), s garderobama i sanitarijama te prostorom za boravak djece na otvorenom - natkrivenom i nenatkrivenom terasom, blagovaonicom sa spremištem te zasebnom blagovaonicom.

Članak 3.

Dograđeni dio zgrade dječjeg vrtića Škrinjica koji podrazumijeva prostorije kako je navedeno u prethodnom članku ove Odluke daje se na korištenje i upravljanje ustanovi Dječjem vrtiću Škrinjica sa sjedištem u Vidovcu, Ulica Vladimira Nazora 11, OIB: 24880230716 bez naknade, na neodređeno vrijeme sve dok postoji potreba ustanove za prostorom radi obavljanja registrirane djelatnosti.

Članak 4.

Temeljem ove Odluke ovlašćuje se načelnik Općine Vidovec na sklapanje Ugovora o davanju na korištenje i upravljanje dograđenog dijela zgrade Dječjeg vrtića Škrinjica kako je navedeno u članku 2. ove Odluke ustanovi Dječjem vrtiću Škrinjica sa sjedištem u Vidovcu, Ulica Vladimira Nazora 11, OIB: 24880230716, na neodređeno vrijeme, bez naknade.

Članak 5.

Ova Odluka stupa na snagu prvog dana od dana objave u „Službenom vjesniku Varaždinske županije“.

KLASA: 372-01/24-01/16

URBROJ: 2186-10-01/1-24-06

Vidovec, 23. prosinca 2024.

PREDSJEDNIK

OPĆINSKOG VIJEĆA OPĆINE VIDOVEC

Krunoslav Bistrović